**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60402

**Τηλ/τυπία :**22420-23320

**Ηλεκτρον. δ/νση :** kos\_mayor\_press@kos.gr

Κως, 26-11-2020

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

Σε αυτή τη δύσκολη συγκυρία, που το σύνολο της κοινωνίας μας υφίσταται τις συνέπειες της πανδημίας, η αλληλεγγύη και η αλληλοβοήθεια αποκτούν ιδιαίτερη σημασία.

Ειδικά όταν αναφέρονται στον ευαίσθητο χώρο της εκπαίδευσης, όπου οι ανάγκες είναι μεγάλες, όπως και οι απαιτήσεις για συνεχή βελτίωση.

Καθετί που στηρίζει την εκπαίδευση και τη σχολική κοινότητα δίνει μήνυμα προοπτικής και ελπίδας, ενισχύει την κοινωνική συνοχή.

Ο Δήμος Κω έχει την εκπαίδευση στις προτεραιότητές του.

Με προγραμματισμό και συνέπεια σχεδιάζει την κάλυψη των μεγάλων κενών που υπάρχουν από χρόνια στη σχολική στέγη, με την αγορά γης για ανέγερση νέων σχολικών κτιρίων.

Παράλληλα ολοκλήρωσε τη μελέτη συντήρησης 22 σχολικών κτιρίων, με γενναίες παρεμβάσεις σε όλη την έκταση του νησιού μας, που φτάνει στο 1.326.000€.

Ο Δήμος Κω με ικανοποίηση αποδέχεται κάθε προσφορά που συμβάλλει στη στήριξη της εκπαίδευσης.

Σε αυτό το πλαίσιο ευχαριστεί τον Οργανισμό Διαχείρισης Κτημάτων ΒΑΚΟΥΦ Κω για τη δωρεά ενοικίων, ύψους 5.302€, για το Ειδικό Δημοτικό Σχολείο – Εργαστήρι Ειδικής Επαγγελματικής Εκπαίδευσης Κω που στεγάζεται σε κτίριο του ΒΑΚΟΥΦ στο Πλατάνι.

Γραφείο Τύπου